Diari Oficial de la Generalitat Valenciana


Sumari del DOGV 4578, del 02-09-2003 (2003/9662)

Informació pública de l'alternativa tècnica del programa d'actuació integrada per al desenvolupament de la unitat d'execució única del sòl apte per a urbanitzar sector Meclí de les normes subsidiàries de Tibi.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4578

Data del DOGV
:   02-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9662


Organisme emissor
:   Terra Recursos Inmobiliarios, SL

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució única del sòl apte per a urbanitzar sector Meclí de les normes subsidiàries de Tibi. [2003/Q9662]
  
De conformitat amb l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la societat Terra Recursos Inmobiliarios, SL, ha dipositat, a l'Ajuntament de Tibi, amb número d'entrada al Registre General 1.653, i a la Notaria de María de los Reyes Sánchez Moreno (amb domicili a l'av. de la Constitució, 43, de Xixona), alternativa tècnica del programa d'actuació integrada per al desenvolupament de la unitat d'execució única del sòl apte per a urbanitzar sector Meclí de les normes subsidiàries de Tibi, acompanyada de memòria del programa, annex d'homologació, pla parcial i projecte d'urbanització, amb l'objecte de procedir-ne a la urbanització.
  
La unitat d'execució està delimitada al nord, xarxa estructural constituïda per la via pecuària (Sendera del Llosar), i la carretera a Tibi CV-810 i franja de protecció d'esta; al sud: sòl no urbanitzable de les normes subsidiàries de Tibi i xarxa estructural PQL; a l'est, sòl no urbanitzable de les normes subsidiàries i xarxa estructural PQL; i a l'oest, xarxa estructural de la carretera d'Ibi a Tibi CV-805 i banda de protecció viària; via pecuària Sendera del Llosar i sòl no urbanitzable de les normes subsidiàries de Tibi.
  
En aplicació de l'establit en l'article 48.1.c en relació amb l'article 46.3 de la Llei 6/1994, i amb la finalitat de seguir el procediment simplificat previst en esta, se sotmet l'alternativa tècnica de programa esmentada, amb tots els documents integrants d'esta, a informació pública pel termini de 20 dies hàbils, comptadors a partir del sendemà de la publicació de l'anunci corresponent en el Diari Oficial de la Generalitat Valenciana, durant el qual les persones interessades podran formular les al·legacions i/o alternatives tècniques que els convinguen segons dret i que s'hauran de presentar davant el Registre General de l'Ajuntament de Tibi. Així mateix, durant els 10 primers dies es podrà sol·licitar una pròrroga del termini en els termes i condicions assenyalats en l'article 46.4 de la llei a què es fa referència. En el mateix termini de 20 dies, qualsevol podrà comparéixer a la notaria esmentada, en horari de 09.00 a 14.00 hores, per a consultar els documents protocol·litzats, sol·licitar una còpia de l'acta de protocol·lització dels projectes o sol·licitar que se li hi exhibisca; podrà consultar la documentació esmentada, així com l'expedient administratiu (registre d'entrada número 1.653, de 4 d'agost de 2003) en horari d'atenció al públic a l'Ajuntament de Tibi, i formular qualsevol al·legació que a li convinga segons dret, que es presentaran davant el Registre General de l'ajuntament esmentat. Així mateix, segons l'establit en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies anteriorment esmentat, i que s'hauran de presentar al Registre General de l'Ajuntament de Tibi.
  
Expressament es fa constar que la publicació del present anunci en un diari d'informació general de la Comunitat Valenciana i en el Diari Oficial de la Generalitat Valenciana, s'adreça, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Comú, a aquells titulars que resulten desconeguts, amb domicili desconegut o insuficient per a poder practicar l'avís; així com a aquells als qui no s'haja pogut practicar la notificació intentada.